Štev.: 900-121/2012-2 PREDLOG

Datum: 22.6.2012

# Z A P I S N I K

14. seje Sveta Četrtne skupnosti Golovec, ki je bila v sredo 6.6.2012 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Gregor Feist, Viljem Klemenc, Aleš Kužnik,Igor Pigac in Danijel Ljubo Žitnik

**OSTALI PRISOTNI**: Polona Artač (Odsek za vzdrževanje, OGDP,MOL),Lev Piautzer (Posodi Avto -Skupnost za izposojo avtomobilov) in Vesna Stojanović, javna uslužbenka Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **9** članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 2. in 3. izredne ter 13. redne seje Sveta Četrtne skupnosti Golovec
2. Pobude in predlogi članov sveta in občanov ČS Golovec
3. Obravnava vprašanja pristojnosti za vzdrževanje bizoviškega potoka, njegove struge in pritokov
4. Predstavitev projekta Posodi avto – skupnost za izposojo avtomobilov
5. Poročilo o izvedbi prireditve Dan športa ČS Golovec
6. Razno

Navzočih je bilo 9 članov sveta.

Opredeljenih je bilo 9 članov sveta.

Za predlagani dnevni red je glasovalo 9 članov sveta.

**Dnevni red je bil sprejet.**

Predsednik Sveta je zaradi vabljenih k 3. in 4. točki dnevnega reda (Polona Artač in Lev Piuatzer ) predlagal zamenjavo vrstnega reda predlaganega dnevnega reda, ki so ga člani Sveta prejeli s sklicem seje.

**AD 3**

**OBRAVNAVA VPRAŠANJA PRISTOJNOSTI ZA VZDRŽEVANJE BIZOVIŠKEGA POTOKA, NJEGOVE STRUGE IN PRITOKOV**

Na začetku je predsednik Sveta pozdravil Vodjo odseka za vzdrževanje, OGDP MOL, ga. Polono Artač in besedo predal podpredsednici Sveta Zinki Breskvar, ki je predstavila problematiko vzdrževanja bizoviškega potoka.

Ga. Artač je pojasnila, da so vodotoki v upravljanju države in tako bi tudi bizoviški potok moral vzdrževati ARSO oziroma njihov izvajalec Hidrotehnik. Prav tako je povedala, da so z rebalansom proračuna 2012 precej znižana sredstva in obseg del.

Predlagala je ogled z revirjem na terenu ter posredovanje predloga s strani ČS Golovec na OGDP, ki bo ARSO zaprosil za soglasje za najnujnejšo izvedbo del.

Po krajši razpravi je predsednik dal na glasovanje **PREDLOG SKLEPA 1/14:**

**Svet ČS Golovec na Odsek za vzdrževanje OGDP MOL naslovi pobudo za ogled terena s predstavnikom Hidrotehnika, na podlagi katerega se pripravi predlog projekta za izvedbo in predračun. Ogleda se udeleži tudi podpredsednica Sveta ČS Golovec Zinka Breskvar.**

**Svet ČS Golovec predlaga, da se v organizaciji OGDP MOL opravi razgovor med predstavniki ČS Golovec, predstavniki ARSA in Hidrotehnika.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD 1**

**POTRDITEV ZAPISNIKA 2. IN 3. IZREDNE TER 13. REDNE SEJE SVETA ČETRTNE SKUPNOSTI GOLOVEC**

Gradivo so člani sveta prejeli z vabilom za sejo.

Na predloge zapisnikov ni bilo pripomb in predsednik Sveta je dal na glasovanje

**PREDLOG SKLEPA 2/14:**

**Svet Četrtne skupnosti Golovec potrjuje zapisnike 2. in 3. izredne ter 13. redne seje sveta Četrtne skupnosti Golovec.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD 4**

**PREDSTAVITEV PROJEKTA POSODI AVTO – SKUPNOST ZA IZPOSOJO AVTOMOBILOV**

Predsednik je pozdravil g. Leva Piautzerja, enega od snovalcev projekta ter mu predal besedo. G. Piautzer je članom Sveta projekt na kratko predstavil.

Posodi avto je platforma medsebojne izposoje osebnih vozil, ki z najnovejšimi tehnološkimi rešitvami uporabnikom omogoča izposojo 24 ur na dan, 7 dni v tednu. S tem želijo zagotoviti večjo izkoriščenost osebnih vozil, ter demokratizirati njihovo dostopnost. Posodi Avto ustvarja skupnost lastnikov in voznikov. Prav tako zagotavljajo kritje v primeru okvare, obdelavo plačil, sistem je platforma medsebojne izposoje osebnih vozil, ki z najnovejšimi tehnološkimi rešitvami uporabnikom omogoča izposojo 24 ur na dan, 7 dni v tednu. S tem želijo zagotoviti večjo izkoriščenost osebnih vozil, ter demokratizirati njihovo dostopnost. Posodi Avto ustvarja skupnost lastnikov in voznikov. Prav tako zagotavljajo kritje v primeru okvare, obdelavo plačil, sistem rezervacije in še veliko več. Uporabniki bodo lahko opravljali rezervacijo preko spletne strani, mobilne aplikacije ali mobilnega telefona. Voznik bo vnaprej zakupil mesečno št. rezervacij, ko bo po uporabi vozilo vrnil na dogovorjeno mesto, se mu bo odštelo število opravljenih ur. Posodi Avto pripomore k strožjemu nadzoru nad onesnaževanjem, manjšemu številu zastojev, ustvarja manj emisij toplogrednih plinov, ohranjanja zelene površine, ter zmanjšuje število parkirnih mest.

Po krajši razpravi je dal predsednik Sveta na glasovanje **PREDLOG SKLEPA 3/14:**

**Svet Četrtne skupnosti Golovec podpira projekt Posodi Avto in predlaga, da se v prostorih SLS na območju ČS Golovec izvede predstavitev projekta namenjena občanom.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**Ob 18.15 uri je sejo zapustil Aleš Kužnik.**

**PREDLOG SKLEPA 4/14:**

**Svet Četrtne skupnosti Golovec pristojnim oddelkom MOL poda pobudo, da se za tiste, ki v okviru projekta izposojajo svoje vozilo, zagotovijo parkirna mesta.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep sta glasovala 2 člana sveta.

**Sklep ni bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Pobuda občanov ………………………………..**

Na sedež ČS Golovec smo prejeli pobudo za ureditev prehoda za pešce na Pesarski cesti med trgovino Lidl in OŠ Božidarja Jakca. Otroci dnevno prečkajo to cesto na poti v šolo in so na tem delu ceste zaradi voznikov, ki z zavijanjem desno zaradi krajšanja poti s Pesarske na Litijsko, predstavljajo resno nevarnost za nesreče.

**PREDLOG SKLEPA 5/14:**

**Svet ČS Golovec se je s pobudo seznanil in jo podpira ter jo skupaj z vsemi predlogi prometnih ureditev, ki niso vključene v načrt prometnih ureditev na območju ČS Golovec posreduje na OGDP MOL, Odsek na promet oziroma seznam predlogov posreduje oddelku na posebnem razgovoru s predstavniki Odseka za promet – jeseni 2012.**

**Seznam se dopolni tudi z naslednjimi predlogi:**

* **Postavitev cestnih ovir na Krožni poti (pobuda občana – Srebot)**
* **Postavitev prometnega znaka – prehoda za pešce, pri novem naselju na Poti v dolino (pobuda podpredsednice Sveta Zinke Breskvar).**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**2. Pobuda člana Sveta Gregorja Feista – nadzor nad lastniki psov**

**PREDLOG SKLEPA 6/14:**

**Svet ČS Golovec na Inšpekcijske službe MOL ponovno pošlje zahtevo za poostren nadzor nad lastniki psov (pasji iztrebki) v okolici Steletove ulice, predvsem v bližini in na samem športnem igrišču.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**3. Pobuda stanovalcev Steletove 10 - postavitev ograje ob bencinskem servisu Petrola**

Stanovalci Steletove 10 so posredovali pobudo za postavitev ograje ali druge primerne zaščite okolice objekta Steletova 10 nasproti bencinskega servisa Petrola na Litijski cesti. Stanovalce moti hrup, ki ga povzročajo do poznih nočnih ur obiskovalci gostinskega lokala, ki pogosto zelenico pred objektom uporabljajo kot javno stranišče (tako zase kot tudi za pse), onesnažujejo zelenico z odpadki, ki jih zatem odstranjujejo stanovalci.

**PREDLOG SKLEPA 7/14:**

**Svet ČS Golovec na Petrol d.d. posreduje predlog za postavitev zaščitne ograje ob gostinskem lokalu, ki se nahaja v sklopu bencinskega servisa Petrola na Litijski cesti ter se na ta način zaščiti površine in motenje miru stanovalcev objekta Steletova 10.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**4. Ovire na Poti v dolino - informacija**

Predsednik Sveta je člane seznanil z vsebino razgovorov, ki jih je opravil z ………………….g. Skuškom (Odsek za promet OGDP MOL) glede preureditve obstoječih ovir na Poti v dolino, v skladu s sprejetim sklepom Sveta ČS Golovec.

**PREDLOG SKLEPA 8/14:**

**Svet ČS Golovec na Odsek za promet OGDP MOL pošlje dopis z vprašanjem, kdaj se predvideva izvedba oz. preureditev ovir na Poti v dolino, v skladu z dogovorom in sprejetim sklepom Sveta ČS Golovec.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**5. Pobude podpredsednika Sveta Viljema Klemenca**

* Postavitev gostinskih miz na parkirišču pri objektu TPC na Litijski cesti – zasedanje parkirnih mest (za invalide) – ali ima lastnik lokala dovoljenje za poseg v parkirišče.
* Na večini intervencijski poti v naselju je poškodovana asfaltna površina, ki je verjetno nastala zaradi teže vozil Snage. Asfalt je razpokan in vdrt ter predstavlja nevarnost za poškodbe pešcev in avtomobilov.

**PREDLOG SKLEPA 9/14:**

**Svet ČS Golovec pooblašča strokovno službo SLS, da pobudo za sanacijo intervencijskih poti vnese v program Odseka za vzdrževanje, OGDP – Elprin.**

**ČS Golovec preveri ali ima lastnik lokala Drugi dom dovoljenje za poseg v parkirišče s postavitvijo miz.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 5**

**POROČILO O IZVEDBI PRIREDITVE DAN ŠPORTA ČS GOLOVEC**

Poročilo je podal predsednik Komisije za šport, Gregor Feist. Osrednje aktivnosti so potekale v soboto 19.5.2012, nekatere pa že med tednom. Četrtna skupnost Golovec je v sodelovanju s športnimi društvi organizirala športni dan, ki ga je pospremilo pestro športno dogajanje, ki se je zaključilo s podelitvijo pokalov in prijetnim druženjem na ragbi igrišču v Štepanjskem naselju.

Glavni cilj dogodka je bil oživitev bogatega športnega življenja, ki je pred leti družilo in povezovalo ljudi, razgibalo vsakdanje življenje ter krepilo športni duh inudejstvovanje.

**DOGODKI V OKVIRU ŠPORTNEGA TEDNA:**

**Sreda, 16.5.2012**

**Judo -** velika dvorana Osnovne šole Božidarja Jakca (17.30 - 19.00 - Otroška judo liga)

**Sobota 19. 5.2012**

**Nogomet -** zunanje igrišče OS KDK (8.30 - 17.00, Nogometni turnir Četrtne skupnosti Golovec)

**Balinanje -** balinišče Športnega društva Strmec, Bizovik (8.30 - 15.00 - Turnir trojk, 8 ekip)

**Baseball -** igrišče Baseball kluba Golovec (10.00 – 15.00 - Baseball turnir uličnih skupin v baseballslowpitchu)

**Rugby -** ragbi igrišče v Štepanjskem naselju (12.00 – 12.30 - Predstavitev ragbija;

14.00 – 16.00 - Tekma Državnega prvenstva med RFC Emoona in RK Ljubljana)

**Podelitev pokalov zmagovalcem**

**Sreda 16.5.2012**

19.20 Judo

**Sobota 19.5.2012**

16.20 Balinanje; 16.40 Ragbi; 17.20 Baseball; 17.40 Nogomet

**Razstava priznanj in zgodovine športnega drustva Golovec**

Prostori CS Golovec, Litijska 38 16. – 25. Maj 2012

**AD 6**

**RAZNO**

Predsednik Sveta je predlagal, da se prireditev Dan ČS Golovec izvede 19. Septembra 2012 na ploščadi pred OŠ Božidraja Jakca, tako kot lansko leto.

**PREDLOG SKLEPA 10/14:**

**Svet ČS Golovec potrjuje datum 19.9.2012 za izvedbo prireditve »Dan ČS Golovec«**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**Dnevni red je bil izčrpan in predsednik je sejo zaključil ob 19.45 uri.**

Zapisala: Aleš Dakić

Vesna Stojanović Predsednik sveta

Četrtne skupnosti Golovec